ప్రపంచ బాలల హక్కుల దినోత్సవం

ప్రపంచ బాలల హక్కుల దినోత్సవం ప్రతి సంవత్సరం నవంబరు 20న ప్రపంచవ్యాప్తంగా జరుపుకుంటారు. బాలల హక్కుల గురించి ప్రజల్లో అవగాహన కలిగించి, పిల్లలు తమ భావాలను, సమాచారాన్ని పంచుకోవడాన్ని, పరస్పర అవగాహనను పెంచుకోవాలన్న ఉద్దేశ్యంతో ఈ దినోత్సవం నిర్వహించబడుతోంది.

 చరిత్ర 
1954, డిసెంబరు 14న ఐక్యరాజ్యసమితి జనరల్ శాసనసభ 1956 నుంచి ప్రపంచ బాలల దినోత్సవాన్ని ప్రతి సంవత్సరం వేడుకగా నిర్వహించాలని అన్ని దేశాలకు సూచించింది. 1959, నవంబరు 20న ఐక్యరాజ్యసమితి జనరల్ శాసనసభ బాలల హక్కుల ప్రకటనను ఆమోదించింది. 1989, నవంబరు 20న బాలల హక్కుల పై కన్వెన్షన్‌ ఆమోదించింది. చాలా దేశాలు ఐక్యరాజ్యసమితి జనరల్ శాసనసభ సూచించిన నవంబరు 20 న ప్రపంచ బాలల దినోత్సవంగా పాటిస్తున్నారు.

 కార్యక్రమాలు 
 ప్రపంచవ్యాప్తంగా వివిధ స్వచ్చంధ సంస్థల అధ్వర్యంలో అంతర్జాతీయ బాలల హక్కుల దినోత్సవ వారోత్సవాలు  నిర్వహించబడుతాయి.
 బాలల సంక్షేమం, ఛైల్డ్ వేల్పేర్, విద్యాసంస్థల ఆధ్వర్యంలో విద్యార్థులతో ర్యాలీలు నిర్వహిస్తారు.

ఇవి కూడా చూడండి
 బాలిక
 బాలుడు
 బాలల దినోత్సవం
 బాలోత్సవ్

మూలాలు 

వర్గం:అంతర్జాతీయ దినములు
వర్గం:దినోత్సవాలు
వర్గం:1956 స్థాపితాలు